khistorydata/jeongjo-sjw-relations huggingface dataset:
정조 22년
行都承旨李晩秀坐行左承旨申耆坐直右承旨洪義浩坐左副承旨李肇源坐右副承旨李翼晉坐同副承旨鄭東觀坐直注書柳台佐病一員未差假注書李允謙仕直李弘謙仕事變假注書金就强仕
정조 22년
李晩秀啓曰行右承旨李書九今日不爲仕進卽爲牌招何如傳曰與左承旨許遞前望單子入之待下批牌招察任
정조 22년
承旨前望單子入之申耆鄭東觀落點
정조 22년
兵曹口傳政事行護軍李書九
정조 22년
李肇源啓曰今日弘化門除標信開門時不待政院之知委徑先還閉事未前有萬萬駭然當該司鑰令攸司從重科治何如傳曰允
정조 22년
申耆以弘文館言啓曰新除授副校理金履載卽爲牌招察任何如傳曰允
정조 22년
以副校理金履載牌不進罷職傳旨傳于李翼晉只推更爲牌招
정조 22년
以副校理金履載再牌不進罷職傳旨傳于李翼晉只推
정조 22년
鄭東觀以戶曹言啓曰臣鎭寬與正郞金基豊進詣慶熙宮差備內及內各司依節目眼同看審後有頉處別單書入而修改則擇日擧行何如傳曰允
정조 22년
李肇源以兵曹言啓曰明日堂下武臣朔試射設行單子啓下而臣時秀進參次對朔試射再明日設行之意敢啓傳曰知道
정조 22년
申耆以觀象監提調意啓曰謹考大典通編本監天文學生徒原典二十員續典加二十員中間減五員今爲三十五員而料窠則原料二十四窠監印官二窠敎授兼敎授司果司正各一窠合爲三十窠矣以次付料五員則乃是無料之人故實料甚薄旣無興起之望虛額頗多徒增紛紜之弊今若有闕勿補減其五員而使三十生徒皆有實料則亦可爲勸奬之道七政監印一窠之自前屬之命課學蓋因七曜行度之關涉於星盤也辨別宜忌鋪置曆註卽是諏吉官之事七政與日課宜無異同而日課監印之專屬天文學事甚斑駁自今以後三曆官減五員日課監印一窠屬之諏吉官定式施行何如傳曰允
정조 22년
禁府啓目金堤前郡守李觀秀李東野等矣本府議啓內雇馬元畓之當初設置雖云出自民間便是官田則取殖充報反啓該吏偸弄之弊揆以法意極爲可駭罪各杖八十收贖告身盡行追奪竝只私罪奉敎依允爲旀竝只功減一等爲良如敎
정조 22년
應敎尹序東掌令洪秉益校理李垿副校理金熙華正言金和鍾修撰金履永洪受浩副修撰李羲甲朴吉源啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上以下一行六字刀割答三司曰不允六字刀割
정조 22년
掌令洪秉益正言金和鍾啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司曰不允
정조 22년
戊午九月二十六日辰時上御誠正閣諸承旨持公事入侍時行都承旨李晩秀行左承旨沈晉賢同副承旨李翼晉假注書李允謙李弘謙記注官金景煥記事官金履永檢校待敎李存秀以次進伏訖晩秀讀奏江原監司金履翼狀啓都事具晉行到任事翼晉讀奏平安監司閔鍾顯啓本罪人具成玉順川郡到配事上命分書判付訖命書榻敎曰禧陵參奉金得麗假監役林炳遠入侍允謙承命出傳偕入炳遠進奏職姓名上曰故儒臣林泳之幾代孫而爾年幾何炳遠曰五代孫而年爲六十四矣上曰以儒臣之裔也故朝家訪問錄用爾能體予至意筋力從仕乎炳遠曰聖恩感祝臣敢不竭力奉公也命先退得麗進奏職姓名上曰爾年幾何而故忠臣金千鎰之幾代孫乎得麗曰年爲六十四而故忠臣之五代孫矣上曰爾是忠臣之後遠方之人故特除初仕而第念爾年旣衰老若待準滿朔數則年限前難爲一麾矣爾等果能着意勤仕則予將有思量之道矣此意俄未及下敎於炳遠爾筵退後一體知悉也命退諸臣以次退出
정조 22년
戊午九月二十六日午時上御重熙堂都承旨入侍時行都承旨李晩秀假注書李允謙記注官金景煥記事官金履永以次進伏訖上曰聞於都承旨則洪義浩之兒子有御製詩賡韻者卽爲持入賤臣承命持入敎履永曰汝往領府事家以口傳下敎傳諭曰昨日江上往來撼頓之餘能無損節耶昨日所下御製詩文今日內賡進而其子若孫亦令賡韻入送于內閣大提學許亦爲知委使其孫兒輩亦爲賡韻以入事往傳可也仍命退承史以次退出
정조 22년
戊午九月二十六日未時上御重熙堂右承旨入侍時右承旨洪義浩假注書李弘謙記注官金景煥記事官金履永以次進伏訖上命書傳敎曰近日賓對籌坐間闊必以右相之姑未造朝意在勉出而然昨筵以從近爲之之意言於登筵之備堂者卿已聞之否此意令備郞往傳大臣三南分等雖皆回下不可以民事之就緖暇逸後日次次對進定於明日輪對官受點人亦令明日待令又命書榻敎曰備堂中時無職名人令該曹口傳付軍職命退承史以次退出
정조 22년
行都承旨韓晩裕在外行左承旨申耆坐右承旨洪義浩坐左副承旨李肇源坐直右副承旨李翼晉坐同副承旨鄭東觀坐直注書柳台佐病一員未差假注書李允謙仕李弘謙仕直事變假注書金就强仕
정조 22년
申耆啓曰來初一日輪對日次而日食相値頉稟之意敢啓傳曰知道
정조 22년
申耆啓曰四月二十一日日次輪對官尙衣僉正李觀城五月初一日日次輪對官司錄趙象基造紙別提鄭煥恭內贍奉事李興運六月初一日日次輪對官西學訓導金致龍忠勳都事權彜性軍器僉正曺慶信判官朴宗鎬金宗顯工曹正郞徐重修十一日日次輪對官南學訓導李學淵西氷庫別檢尹慶曾二十一日日次輪對官禁府都事李顯祿司饔主簿趙錫福假監役尹仁基典簿洪就榮東學訓導李七月十一日日次輪對官宗簿直長申奭相長興庫主簿李玄謙二十一日日次輪對官敦寧判官權珏軍資正李心傳禮曹正郞夫宗仁校書校理李彦五八月初一日日次輪對官戶曹正郞車信用權襈金基豊佐郞李英秀南羲老金志和內資直長李是釬奉事朴肇源司圃別提鄭日憲尙瑞直長李厚延都摠都事李有協林亨馥十一日日次輪對官刑曹正郞韓復衍濟用奉事朴弘壽廣興守金履顯令李壽彬九月初一日日次輪對官典籍白文璟十一日日次輪對官司僕主簿洪樂莘南麟耉司䆃僉正金相儼禮賓主簿姜利八瓦署別提宋得輝掌苑別提韓允鎭二十一日日次輪對官社稷令李昇羽平市令金載謙吏曹正郞李東宇中樞經歷沈鏔養賢庫奉事丁在昱來待矣傳曰入侍
정조 22년
李肇源啓曰漢城左尹李漢豊以城隍發告祭獻官今方受香出去矣所授御營大將命召來請還納何以爲之而將兵之任不可一刻無摠察之人何以爲之敢稟傳曰仍佩往來都提調摠察從事官發牌聽傳敎
정조 22년
傳于李肇源曰不爲仕進承旨許遞
정조 22년
吏曹口傳政事戶曹佐郞南羲老廣興守金履顯相換
정조 22년
有政吏批行判書金文淳參判李敬一進參議行希存式暇行左承旨申耆進以韓晩裕爲承旨韓致應爲執義玄重祚爲掌令朴孝成沈達漢爲持平趙萬元爲獻納李東萬爲正言任㸁爲兵曹佐郞權中執爲中部令金履牧爲安陵參奉
정조 22년
兵批判書李時秀參判柳誼病參議柳師模入直進參知李翊模病左副承旨李肇源進同知單金基彦護軍沈晉賢副護軍吳載重副司直李魯春尹命烈竝單付
정조 22년
申耆啓曰新除授行都承旨韓晩裕時在平安道成川地斯速乘馹上來事下諭何如傳曰允
정조 22년
以善騎左將望筒傳于李肇源曰念故相之言有此除拜限十朔善爲擧職防禦使履歷仍用之意草記後分付該曹
정조 22년
申耆以弘文館言啓曰本館上番闕直事甚未安副校理金履載旣有只推之命與應敎尹序東副校理金熙華竝卽牌招以爲推移入直之地何如傳曰允
정조 22년
申耆以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子不爲請出之意敢啓傳曰知道
정조 22년
洪義浩以戶曹言啓曰時御所內各司依定式發遣本曹正郞臣金基豊與兵曹參議臣柳師模佐郞臣趙台榮東所衛將臣成東一西所衛將臣高雲瑞南所衛將臣李錫增北所衛將臣姜道瑊眼同看審後有頉處別單書入而修改則擇日擧行何如傳曰允
정조 22년
戊午九月二十七日午時上御便殿左副承旨入侍時左副承旨李肇源假注書李允謙記注官承膺祚記事官金履永原任待敎徐有榘抄啓文臣黃基天以次進伏訖上敎基天曰三禮兩漢五子等御定手圈爾等當次第謄準而今番自初謄出時字劃必精一爲之其中不可不入者爾等各自貢愚書其名於紙頭以標之可也仍命退諸臣以次退出
정조 22년
行都承旨韓晩裕坐左承旨金翰東在外右承旨李肇源坐左副承旨李文會坐直右副承旨柳相祚在外同副承旨鄭東觀坐直注書柳台佐病一員未差假注書李允謙仕李弘謙仕直事變假注書金就强仕
정조 22년
鄭東觀啓曰玉堂備員間視事頉稟之意敢啓傳曰知道
정조 22년
傳于鄭東觀曰同副承旨入侍
정조 22년
傳于李肇源曰京畿監司留待
정조 22년
以左副承旨蔡弘遠牌不進罷職傳旨傳于李肇源曰許遞前望單子入之待下批牌招察任
정조 22년
李文會以內閣言啓曰抄啓文臣宋祥濂已經準職令內閣更爲稟旨事命下矣副司果宋祥濂已經軍資正係是準職何以爲之敢稟傳曰內外職堂上正三品窠令該曹今日政擬入可也
정조 22년
傳于李文會曰玉堂前望單子入之待下批牌招
정조 22년
玉堂前望單子入之校理洪秀晩落點
정조 22년
有政吏批行判書金文淳參判李敬一參議任希存進左副承旨李翼晉進以嚴耆爲校理金履載趙得永爲副校理金持默爲判敦寧李庚運爲刑曹參議南公轍爲同義禁李龍柱爲監察宋祥濂爲楚山府使以鄭東榦金孝秀申大龜爲楊根郡守掌樂主簿林夏喆移付內職事承傳楚山府使宋祥濂今加通政加資事承傳
정조 22년
李翼晉啓曰同副承旨鄭東觀鑄字所進臣翼晉吏兵批兼進之意敢啓傳曰知道
정조 22년
兵批判書李時秀參判柳誼病參議柳師模入直進參知李翊模病左副承旨李翼晉進副護軍洪義浩蔡弘遠副司直沈興永洪秉益張至冕李垿申溆竝單付
정조 22년
以楊根郡守望筒傳于鄭東觀曰近來侍從守令使之差遣而除拜者絶罕此望筒如是書下皆令當日辭朝如是特點之後萬一不能蘇弊其罪當如何以此嚴飭
정조 22년
吏批再政宗簿正申大龜始興縣令尹守翼相換司直金孝秀陽智縣監徐在修相換
정조 22년
傳于李肇源曰始興輦路也異於等閑處新倅與道內他倅今日政使之相換
정조 22년
吏批三政始興縣令申大龜朔寧郡守崔重圭相換
정조 22년
傳于李肇源曰抄啓文臣中時帶臺職人許遞
정조 22년
吏批四政以崔重圭爲獻納尹涵爲正言
정조 22년
傳于鄭東觀曰近來紀綱解弛屑越之煩稟看作常事豈不駭然之甚乎自上豈知官方但知堂下官當與堂下官相換而已銓曹之臣惟當擧行而已每提敎故相筵奏中特敎何拘官方之語者亦此意也雖非是也李良玉猶以都摠都事爲掌樂判事則樂正獨非文窠乎吏判若不言於承旨承宣何以煩稟乎當該堂上爲先從重推考曲循入稟尤爲駭然當該承旨遞差
정조 22년
鄭東觀啓曰臣與左副承旨李翼晉伴直矣纔已遞差出去矣伴直無人右副承旨李文會所當牌招而拘於廳規不得請牌何以爲之敢稟傳曰牌招
정조 22년
傳于鄭東觀曰左承旨許遞與未差之代前望單子入之承旨前望單子入之金翰東柳相祚落點
정조 22년
李文會以禮曹言啓曰全羅道觀察使封進來十月令宗廟薦新柚子乾柿子今方來到而景慕宮薦新柚子則例以慶尙道所封薦進而本道所封未及上來莫重薦享不可以後時以全羅道觀察使加封柚子今二十九日一體薦進何如傳曰允
정조 22년
鄭東觀以兵批言啓曰前判敦寧李敏輔自吏曹送西矣資級係是輔國當爲知中樞下批而時無見窠依例作闕下批之意敢啓傳曰知道
정조 22년
李文會以兵曹言啓曰今日各廳堂下武臣朔試射時武臣兼宣傳官李寬福未滿四中依定式決棍十度訓鍊院奉事李再周無分汰去主簿李箕明柳葉箭一中騎芻二中矢數雖未滿四中騎芻例有倍劃之規依例不爲決棍身病及呈辭受由人等退試次姑爲懸頉以入之意敢啓傳曰知道
정조 22년
李肇源以備邊司言啓曰關西先運襦衣二百四十四領紙衣二百六十五領照數捧上稱量綿品紙品亦爲看審後仍爲監封逢授於齎去禁軍沿路輸運及本道頒給等節各別惕念事措辭關飭之意敢啓傳曰知道年年提飭雖似屑越稍久則易弛差弛則必也弊復多端更以此意嚴飭西北道帥臣亦令左右捕廳別定伶俐捕校下送於西北殘鎭若有一卒一民之不得如式得着則當該鎭將姓名知來後令道臣拿致嚴刑後付之帥臣回示警衆卽其地方充定戍卒狀聞事分付捕廳及道帥臣可也
정조 22년
李肇源以備邊司言啓曰卽見咸鏡監司李集斗災實分等狀啓則德源等十七邑置之稍實安邊等八邑置之之次尤甚名色不爲擧論後錄數條請令廟堂稟旨分付矣其一甲山三水新還準折米許令代捧事也其一推奴徵債限明秋防禁事也其一北靑皮唐元數中限十分一還作唐米事姑許停止事也其一舊還多在於甲山三水等邑而該邑旣被水災又値失稔特許停捧事也其一明川以南進捧吏姑許停止事也分等依狀請施行甲山三水新還準折代捧事不爲分數雖似蕩然本邑事情與他有異必以土宜中精實穀準折準捧之意分付推奴徵債防禁事依施北靑皮唐中十分一還作唐米姑停事亦爲依施而皮唐與唐米相去不甚相遠此邑唐還若不減數則歉歲還民必致顚連自明年雖是二十分之一以他皮穀準折還作至於減半而止則民不至困糴可有恃使之徐探物情論理報來以爲稟處之地舊還纔已稟旨停退別無可論明川以南進捧吏姑停事依近例停止之意分付何如傳曰允
정조 22년
李肇源以備邊司言啓曰卽見江原監司金履翼災實分等狀啓則蔚珍等三邑置之尤甚橫城等六邑置之之次寧越等十七邑置之稍實仍以爲蔚珍平海兩邑饑民接濟之方與各該守宰爛熳講確追後狀聞計料事目災二百結只可稱當於代播蠲稅之資畓災六百八十八結十三負八束特許加劃後錄諸條竝請令廟堂稟旨分付矣其一還穀中大米租尤甚邑折半之次邑三分一稍實邑四分一豆太尤甚邑三分一之次邑四分一稍實邑五分一以他有裕穀準折代捧待明秋還作本色事也其一麟蹄太還限六百石以田米準折換作事也其一洪川稷還限六百石還作木麥事也其一尤甚之次邑勿定配所事也其一推奴徵債限明秋防禁事也分等依狀請施行本道畓農果遜於昨年蔚珍平海等邑又是荐斂則事目災似或不足而第竊有訝惑者今年代播蠲稅之命特下於畿甸三南蓋以得雨最晩畓農居多推寧失之恩布稀有之典年分事目判付慮或對揚之未盡恐致朝令之不信諄複之敎責勉備至移未食實之類固諸路之所共檢覈而代播蠲稅之擧卽四道之典被優渥則道臣只當詳細奉審恪遵擧行大抵常年非無代播而各道未嘗蠲稅者豈不以所可守者常法不敢干者特例乎今此道啓直以代播蠲稅有若本道之通同頒令數百災結非曰可惜所惜者法也該道臣施以罷職之典事目外二百八十結特爲加劃以準四百八十結則優可分排以此分付還穀代捧事尤甚邑中蔚珍平海米租豆太竝三分一原州四分一之次邑五分一代捧稍實邑勿論雖是代捧處皮唐與唐米切勿許代之意嚴飭麟蹄太還限六百石以田米準折換作事太與田米俱緊民食不必靳持而當此道內田米賤而太貴之時此等換作未必民蒙其惠而易歸鄕色之舞弄置之洪川稷還換作木麥事論以穀品稷勝於木麥而若其救荒之需別無彼此依狀請施行尤甚之次邑勿定配所事他道之偏苦亦不可不念只令尤甚邑勿定配所推奴徵債防禁事依施何如傳曰允代播處蠲稅混用四道之例者可謂大是不審而劃下二百結旣入於蠲稅條云則豊歲猶給三百餘結事目外加給三百結可也
정조 22년
李肇源以御營廳言啓曰本廳騎士將具絎身病甚重勢難察任改差何如傳曰允
정조 22년
李肇源以御營廳言啓曰本廳騎士將具絎改差代加設騎士將李光顯陞實之意敢啓傳曰允
정조 22년
掌令尹寅基玄重祚持平沈達漢校理李垿正言李東萬修撰洪受浩金履永副修撰李羲甲朴吉源啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上以下一行字量刀割答三司曰不允五字刀害
정조 22년
掌令尹寅基玄重祚持平沈達漢正言李東萬啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司不允
정조 22년
掌令尹寅基玄重祚持平沈達漢啓曰請寢李汝節定配之命更令王府嚴覈取服施以當律措辭見上請崔進吉依律處斷措辭見上新除授執義韓致應時在江原道原州地持平朴孝成時在京畿廣州地請竝斯速乘馹上來事下諭答府曰不允李汝節事亟停勿煩下諭事依啓
정조 22년
正言李東萬啓曰請金甲島爲奴罪人克觀更令王府嚴鞫得情夬正王法措辭見上請逆賊尙魯亟施孥戮之典措辭見上請濟州牧定配罪人姜彛天黑山島定配罪人金履白慶源府定配罪人金鑢亟令王府拿來設鞫嚴問夬正典刑其餘徒黨亦令嚴鞫處斷以折奸萌措辭見上答院曰不允
정조 22년
戊午九月二十八日辰時上御誠正閣諸承旨持公事入侍時行左承旨申耆右承旨李肇源右副承旨李翼晉假注書李允謙記注官金景煥承膺祚檢校待敎李存秀以次進伏訖耆以無公事先退翼晉讀奏黃海監司李義駿啓本罪人禹廷台兔山府到配事命書判付訖命先退肇源曰廟宮祭官單子所重何如而啓下之際未免錯誤事甚驚駭當該中官所當重勘而本院請推之外無他可施之罰何以爲之乎上曰湖沿定配可也出擧條上曰政官牌招開政出榻敎命書傳敎曰近來玉堂之乞郡者銓曹不卽收用殊非禮待之意亦欠孝理之政向有以此提飭者今又聞之猶有未及差送之人云令該曹今日政擬入如無窠畿邑守令作窠差送該倅移付內職又命書榻敎曰呈辭及疏批未下玉堂竝許遞前望中罷散人員敍用上曰京畿監司入侍賤臣承命出傳與京畿監司李在學偕入進伏上曰今番巡路奉審時各陵局內有無頉一一陳奏可也英陵植木處果皆善就茁茂耶在學曰補土見甚完固植木亦皆茂密而但碑閣一柱年久傾危極爲悚悶此則不可不趁速修改之意已言於陵官矣穆陵則曲墻有頹圮處而但役處浩大此則待明春修改似好長陵則主峯左右邊樹木枯損處禁將奉審後以春秋播植之意筵稟出擧條矣聞於地方官則役夫一日內一人所植當爲數三十株然則千夫之一日所植恰爲數三萬株云以此報於禁將之意已爲分付洞口內蓮也久不疏鑿此亦待明春植木時同爲擧行之意分付乎上曰唯在學曰明淑公主墓所今始探得而使本倅看審則石物與莎草擧不成說云奉祀孫居在嶺南京中有一子孫而名曰洪履元者日前來見臣曰墓表陰記初無謄置者碑石下段已爲中折無徵更以今番致祭文辭意製出一通當爲鐫豎云矣上曰卿必自製自寫以給而碑樣子以短碣爲之可也上曰大體今年年事大不成說畿內則比諸道稍勝耶在學曰尤甚邑外間多成樣八月一朔日氣調順故晩移畓無論食實之多寡成實則善爲之道內所得亦不些矣上曰道內尤甚邑未知幾處耶在學曰安城陽城振威此三邑尤甚矣上曰京畿比湖西稍勝者必是道伯勸農之效也大抵移秧法決非農家十全之術雖難一切禁止而宜乎付種處必欲移秧者皆是農民僥倖之望卿在任時亦能隨處曉諭申飭耶在學曰渠輩亦知其畢竟狼狽而擧皆移秧此亦難禁之一端而謹當依下敎申飭矣上曰凡事如欲禁止而反歸擾民則不如不禁矣第諒爲之也在學曰臣於昨今年奉審崇義殿時殿官一不出待故問之則殿令王世賓年過八十不能運動祭享及奉審皆不得進參而地方官亦無奉審之例故本殿凡事看檢無人廳廨之滲漏頹傷處多未修改事甚可悶殿官之以王氏世襲乃是定式而王世賓則旣已加資令該曹以其長子依例付職使於每朔朔望如例奉審地方官亦令春秋進詣與殿官眼同奉審凡有頉處卽爲移文於分掌諸邑使之修改恐合事宜故敢此仰達矣上曰依爲之出擧條在學曰加平永平俱以峽中小邑稷還自來過多加平爲四千七百餘石永平亦近四千石每戶所受不下爲四五石而此非本邑宜土之穀業農者甚少故每當捧糴之時輒有貿遷之擧其爲民弊逐年轉甚以本土所宜之田穀準折換捧之意邑牒民訴前後踵至而邑稷還各限折半以相當田穀準折換捧則在穀簿旣無所損在民情可以救弊恐爲公私俱便之道令廟堂稟處何如上曰依爲之出擧條在學曰向以陽智縣逋欠各穀督捧之意有所狀聞矣伊後連加申飭而所捧未免零星今當秋成之時不可不另加嚴督而當穀失稔屢千石穀物實無本色準捧之望以相當穀準折代捧期於從速收殺恐合事宜若其督捧之道專在邑倅而該縣監徐在修以其宗病多有曠官之時難責催科之政今姑改差何如上曰已於楊根望筒處分嚴飭新倅期於蘇弊莫負特授之意可也出擧條命在學先退命書公事判付訖仍命退承史以次退出
정조 22년
戊午九月二十八日辰時上御便殿右承旨同副承旨入侍時右承旨洪義浩同副承旨鄭東觀假注書李弘謙記注官承膺祚記事官金履永抄啓文臣黃基天金啓溫以次進伏訖上敎東觀曰經史子集皆有手圈經則三禮是也史則兩漢書是也於子有五子於集有八家鈔謄之役承旨與抄啓文臣專心爲之而朱文旣盡謄自今日史記謄役始爲之而一邊校正無或一字差誤也敎啓溫曰鑄所直次苟艱抄啓文臣金近淳上來前爾亦輪直也敎賤臣曰爾亦同爲書役也命義浩書傳敎曰每年三九月抄啓文臣新舊選合試製射而今番則三月親試兼行於今朔三月親試箋三上居首修撰金履永句之牢實能欲斂華陞叙年太多仍令減下九月親試賦二中副司果宋祥濂自是奇才今作不特爲今試之魁從前各選之居魁者必皆讓一頭不敢出頡頑之思極嘉極嘉特爲準職除授已經準職令內閣更爲稟旨又命書榻敎曰右承旨許遞前望單子入之待下批牌招察任命退諸臣以次退出
정조 22년
行都承旨韓晩裕坐左承旨李肇源坐右承旨李海愚坐直左副承旨李翼晉坐直右副承旨李文會坐同副承旨鄭東觀坐注書柳台佐病一員未差假注書李允謙仕直李弘謙仕事變假注書金就强仕
정조 22년
李肇源啓曰臣肇源壯勇衛戎器點考進去下直之意敢啓傳曰知道
정조 22년
李肇源啓曰臣依定式進詣明政門月臺壯勇衛戎器點考則皆無頉仍以傳敎內辭意勞問則皆好在云矣敢啓傳曰知道
정조 22년
韓晩裕啓曰新除授左承旨金翰東右副承旨柳相祚時在慶尙道安東地竝斯速乘馹上來事下諭何如傳曰在外承旨許遞前望單子入之待下批牌招察任
정조 22년
承旨前望單子入之柳焵李海愚落點
정조 22년
李肇源啓曰新除授承旨柳焵以前任慶州府尹方在罷職不敍中何以爲之敢稟傳曰敍用
정조 22년
李肇源啓曰新除授承旨柳焵敍用事命下而方在解由未出中何以爲之敢稟傳曰許遞
정조 22년
李肇源以兵曹言啓曰宮城有頉處別單修正以入而工曹堂上未及備員今已日晩景慕宮墻垣奉審都城摘奸待無故日退行之意敢啓傳曰知道
정조 22년
傳于韓晩裕曰今日宮都城摘奸三司當爲備員進去而工曹判堂將爲赴燕之老人本職許遞其代前望單子入之待下批牌招使之眼同擧行
정조 22년
工曹判書前望單子入之鄭昌順落點
정조 22년
以工曹判書鄭昌順牌不進推考傳旨傳于李文會曰更爲牌招
정조 22년
以工曹判書鄭昌順再牌不進推考傳旨傳于李文會曰旣有下敎於向筵豈可若是違牌乎更爲牌招違牌勿爲呼望
정조 22년
傳于李翼晉曰擧行駭然該堂推考聽傳敎郞官拿處
정조 22년
李海愚啓曰今日宮都城摘奸工曹判書使之眼同擧行事命下而新除授工曹判書鄭昌順特敎申飭之下來詣闕外屢度催促謂有身病門鑰將下終不承膺使莫重命牌至於經宿闕門之境事體所在誠極未安推考警責何如傳曰待開門更爲牌招
정조 22년
吏曹口傳政事以金思䄷爲典設別提始興縣令尹守翼仍任事承傳
정조 22년
兵曹口傳政事副司果趙萬元李東萬以上竝單付
정조 22년
以忠淸監司李泰永狀啓無論三等邑各色保米停退外當納條一依詳定價使之代納訓局砲保依兩營軍保例差等停退只當納者以本色收捧事判付內啓下備邊司爲旀砲保條純是木綿乙仍于廟堂行會中餘數以本色使之收捧而近來訓局軍餉色所捧保米非砲保也此不過後出之名色事面與砲保木自異則同木條之代捧當與兩營同道伯與卿等果依此擧行乎爲良如敎
정조 22년
以義禁府忠淸道尤甚邑定配罪人別單判付內禮山鄭文在今旣限滿放送牙山黃道源放送本鄕待限滿放送韓山宋時淵法已施矣放送依判下卽爲分付道臣爲良如敎
정조 22년
李海愚以弘文館言啓曰新除授敎理嚴耆副校理趙得永金履載竝卽牌招察任何如傳曰允
정조 22년
李肇源以兵曹工曹漢城府御營廳言啓曰臣祖源臣㢞臣時秀臣漢豊今日宮城都城巡審時鷹峰下主脈補築處眼同看審則今春修築之土石莎草經夏之後如前完固左右水道亦爲疏導之意敢啓傳曰知道
정조 22년
李肇源以備邊司言啓曰卽見水原留守徐有隣狀啓則以爲本府今年未移爲四百八十四結十五負晩移之不能當種稅者爲四百八十三結二負代播蠲稅田爲八結五負畓爲十四結四十二負合今災爲九百八十九結六十四負較量地部劃下災二百結不足爲七百八十九結六十四負特許加劃整理穀捧糴時一切以本色責納其勢誠難分數代穀所在不已今以一府四十八面區別三等則尤甚爲十四面之次爲十七面稍實爲十七面尤甚面限三分一之次面限四分一稍實面限五分一特許相當穀準折代捧待明秋還作本色若其三等面內尤甚里戶細加區別次第遞減計料推奴徵債限明秋防塞亦合事宜竝請令廟堂稟旨分付矣今此加請之災揆諸元摠雖似稍過參以傳聞不至太濫且念寧失之義尤當倍軫於本府特爲依所請加劃整理穀代捧有難輕議而似此田登畓歉之歲闊狹準捧恐合便宜其所分數與里戶遞減之論亦似稱停竝與推奴徵債防塞事依施何如傳曰允
정조 22년
李肇源以備邊司言啓曰卽見忠淸監司李泰永災實分等狀啓則洪州等十九邑一鎭置之尤甚忠州等二十三邑置之之次淸風等十二邑置之稍實仍以爲面分等稍待邑報修成冊上送備邊司計料而分里抄戶則一例開錄終涉煩瑣此則只行於營邑俾作憑考之資目前俵災來後議賑更爲爛商續卽登聞計料仰請諸條之關係民情者已皆伏承處分故只以節目間擧行條件開坐于後竝請令廟堂稟旨分付矣其一新還之量宜代捧已有成命尤甚邑尤甚之次面里之次邑尤甚面里限折半尤甚邑稍實面里之次邑之次面里稍實邑尤甚面里限三分一之次邑稍實面里稍實邑之次稍實面里限四分一代捧待明秋還作本色事也其一尤甚之次邑限明秋勿定配所尤甚邑時在編配數多處參量移配於道內數少邑後區別狀聞事也分等依狀請施行新還代捧分數事前此量宜之命旣出委畀之聖念今不必自廟堂遙制於分數之間亦爲依施至於狀辭中抄戶一節似當行之於停退條而分里難於分面分戶難於分里萬一饒戶夤緣而倖占窮民齟齬而見漏則彼此相形休戚立辦隨處審愼無致僨誤之意另加嚴飭尤甚之次邑限明秋勿定配所事一體依施尤甚邑編配數多處移配道內數少邑事甚順便在前他道亦有已例使之依此擧行後區別狀聞何如傳曰允尤甚邑編配之送于道內他邑反有移疾之嘆令該府該曹別單書入以爲別般區處之地可也
정조 22년
掌令尹寅基校理洪秀晩正言金和鍾修撰洪受浩金履永副修撰李羲甲朴吉源啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上以下一行五字刀割答三司曰不允五字刀割
정조 22년
掌令尹寅基啓曰請寢李汝節定配之命更令王府嚴覈取服施以當律措辭見上請崔進吉依律處斷措辭見上答府曰不允李汝節事亟停勿煩
정조 22년
正言金和鍾啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彛天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上新除授獻納崔重圭時在京畿朔寧郡任所請斯速乘馹上來事下諭答曰不允下諭事依啓
정조 22년
戊午九月二十九日辰時上御便殿都承旨同副承旨入侍時行都承旨韓晩裕同副承旨鄭東觀假注書李允謙記注官承膺祚記事官金履永以次進伏訖上敎晩裕曰何日入來晩裕曰昨日入城矣上曰將老以來耶晩裕曰將毋以來而其間七朔善爲便養矣上曰卿旣上來自多看檢於冊役矣仍命先退上曰右承旨入侍賤臣承命出傳右承旨李肇源進伏命書傳敎曰今日卽先朝駕臨養正齋以伸聖慕之日也右副承旨奉審御筆懸板以來是齋是聖后誕生之所所重自別凡有修葺度支擧行亦有受敎近來亦果如此否問于主家回奏昨日煩稟不過微眚其兄以主家外孫堂后出入亦有特恩前承旨李翼晉處分適在此時分揀慶恩家冠冕近反不及達城家前縣監金思䄷令該曹口傳作窠甄復調用又命書榻敎曰承旨李翼晉牌招察任又命書榻敎曰比時此邑難付生乎宗簿寺正尹守翼始興縣令仍任除朝辭赴任仍命退承史以次退出
정조 22년
戊午九月二十九日午時上御便殿左副承旨入侍時左副承旨李翼晉假注書李弘謙記注官金珍恪承膺祚抄啓文臣李魯春以次進伏訖上敎翼晉曰二程全書欲依朱文手圈例爲之承旨與抄啓文臣謄出也仍敎賤臣曰爾亦新抄啓同爲謄役也敎魯春曰爾之頃年事到今可謂遂事勿說予亦渙然氷釋矣爾其另加操心益懋經學以副期勉之意也命先退又敎翼晉曰承旨爲養正齋外孫乎翼晉曰臣兄出繼伯父爲趙氏外裔矣上曰然乎命書傳敎曰今聞承宣言承宣之兄雖爲趙氏外孫承宣則不然云前下傳敎中其句語抹去本事不過微事前承旨李翼晉遞差仍爲分揀又命書傳敎曰聞卿筵奏道內尤甚爲三邑而民勢難以本色催科云且與湖西接壤而其所蠲恤彼而優渥此而悠汎渠輩豈無向隅之嘆乎卿其分數量宜代捧三邑民人之最尤甚來春不可不救急之類嚴飭邑宰抄出亦爲量宜停退至於代捧則雖之次邑亦可闊狹此意知悉三邑守令之抄戶勤否來月初分遣史官三人當考其精濫之何如卿其一體知悉事下諭于畿伯命退承史以次退出
정조 22년
行都承旨韓晩裕坐左承旨李肇源坐直右承旨李海愚坐左副承旨李翼晉坐直右副承旨李文會坐同副承旨鄭東觀坐注書柳台佐病一員未差假注書李允謙仕直李弘謙仕事變假注書金就强仕
정조 22년
藥房提調金載瓚副提調韓晩裕啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 22년
李文會啓曰明日日食相値視事頉稟之意敢啓傳曰知道
정조 22년
傳于李翼晉曰禮房承旨馳詣宗廟景慕宮奉審摘奸以來
정조 22년
李肇源啓曰漢城左尹李漢豊以厲祭獻官今方受香出去矣所授御營大將命召來請還納何以爲之而將兵之任不可一刻無摠察之人何以爲之敢稟傳曰仍佩往來都提調摠察從事官發牌聽傳敎
정조 22년
傳于韓晩裕曰諸承旨持公事入侍
정조 22년
韓晩裕啓曰諸承旨持公事入侍事命下而六房無公事不得入侍之意敢啓傳曰知道
정조 22년
以校理嚴耆副校理趙得永牌不進罷職傳旨傳于李海愚曰只推
정조 22년
傳于韓晩裕曰政官牌招開政
정조 22년
李文會啓曰兼工曹判書鄭昌順特敎申飭之下旣入闕中謂有情勢肅單終不來呈揆以事體誠甚未安推考何如傳曰允
정조 22년
傳于韓晩裕曰工曹判書入侍
정조 22년
李肇源啓曰左副承旨李翼晉鑄字所進臣肇源吏兵批兼進之意敢啓傳曰知道
정조 22년
有政吏批判書金文淳參判李敬一進參議任希存牌不進右承旨李肇源進以李得休爲宗簿正洪仁浩爲江原監司掌樂主簿單徐在修遞付京職事承傳南公轍爲刑曹參判蔡弘遠爲禮曹參議
정조 22년
兵批判書李時秀參判柳誼參議柳師模病參知李翊模入直進右承旨李肇源進上護軍李祖源護軍申耆柳焵副護軍金翰東柳相祚朴孝晉副司直徐有聞江原道兵馬水軍節度事單洪仁浩
정조 22년
以漢城府坐不坐單子傳于李海愚曰在外右尹及判尹兼帶金吾之任與刑曹參判未差之代今日政待下批牌招察任
정조 22년
吏批再政以申大顯爲右尹李聖圭爲知義禁姜彛正爲同義禁
정조 22년
以刑曹參判南公轍牌不進推考傳旨傳于李海愚曰今聞承宣言有身病云許遞前望單子入之待下批牌招察任
정조 22년
刑曹參判前望單子入之沈晉賢落點
정조 22년
鄭東觀以戶曹言啓曰文昭殿碑閣蠶壇碑閣追慕洞碑閣淨業院碑閣流霞亭依定式發遣本曹郞廳奉審則文昭殿碑閣瓦子五張脫落蠶壇碑閣瓦子一張脫落追慕洞碑閣瓦子及四面墻垣瓦子庫庫脫落淨業院碑閣瓦子三張脫落流霞亭雨漏庫庫千慕堂雨漏二庫萬懷堂雨漏二庫分付各該司使之卽速修改之意敢啓傳曰知道
정조 22년
李翼晉以禮曹言啓曰因內需司所報仁城大君墓寒食祭祭物器數磨鍊別單以入之意敢啓傳曰知道壽進宮所在宮內祀版及山所祭品祭儀祭日一竝詳問別單而禮曹無不檢察獨不知該宮之擧行殊非宮府一體之義卿其取考後可以釐正者具意見草記可也
정조 22년
李肇源以備邊司言啓曰卽見京畿監司李在學災實分等狀啓則安城等三邑置之尤甚驪州等二十邑置之之次楊州等十二邑鎭置之稍實仍以爲尤甚邑之尤甚戶謹依有旨內辭意嚴飭該倅各別精抄接濟之道營邑相議着意擧行計料而今年災摠代播蠲稅爲三百二十五結二負四束各樣今災及流來舊頉爲四千八百八十九結七十二負六束合爲五千二百十四結七十五負地部所劃一千六百結外不足災三千六百十四結七十五負特許加劃後錄諸條竝請令廟堂稟處矣其一尤甚邑之最尤甚民戶量宜停退事謹依有旨內辭意嚴飭三邑守宰待其抄報當年還穀當納條中限三分一停退事也其一還穀分數代捧已有成命新還餉米租當捧條中尤甚邑限折半之次邑限三分一以相當田穀準折代捧至於稍實邑代捧旣無朝令而若其畓穀被災則一也稍實邑尤甚面里亦令四分一代捧竝待明秋還作本色事也其一各邑舊還之昨年代捧者當此畓歉之歲實有難捧之患一依昨年所捧穀名仍爲代捧待明秋還作本色事也其一大興臨津長湍移轉穀捧留本邑而其中在於長湍坡州者則隨其遠近各從民願或捧留或輸納耗條則竝令如前輸納本所事也其一摠戎廳守堞軍官壯抄牙兵等身米每斗四錢代錢收納此外各軍門各衙門自前納米者一體施行事也其一禁御兩營江都留餉米太以錢代捧而米每石五兩太每石二兩折定收納事也其一本道受來江都米耗條以錢代納而每石五兩一體折定以納事也其一長湍豊德坡州交河等邑田大同大米以小米代捧事也其一推奴徵債限明秋防塞事也分等依狀請施行災結之過於五千稍違所科而其在重畿輔之意不可以若干結靳持事目災外三千六百十四結七十五負依所請加劃如是之後則非但全不掛鎌處僅或成實而不足於種稅處亦可均俵少無不足之慮如有一夫不獲責必有歸以此嚴飭尤甚邑最尤甚戶還穀當納條中三分一停退事昨日下諭旣付道臣依所請施行還餉米租當捧條中尤甚邑折半之次邑三十一稍實邑尤甚面里四分一代捧事不分面里則全一邑折半三分一似爲來歲之弊尤甚邑三分一之次邑四分一狀辭中稍實邑則只擧其尤甚面里一體以四分一代捧昨年代捧舊還仍爲代捧事勢固然矣依施大興臨津長山移轉穀捧留本邑事軍餉與他自別已例不必每循而遠輸之際所費必倍亦爲依施長坡附近之地使之從民願或捧留或輸納而耗條竝令輸納於本所摠廳守堞軍官壯抄牙兵等身米及各軍門衙門自前納米者一體代錢事雖有已例軍門衙門之竝請亦罕其例尤甚邑依所請純錢之次邑折半代錢稍實邑三分一代錢禁御兩營江都留餉米太以錢代捧事及本道受來江都米耗條以錢代納事畿甸之中江都最稔以錢代納彼此似爲俱便一體依施長湍豊德坡州交河等邑田大同大米以小米代捧事該邑俱非尤甚有難輒施置之推奴徵債防塞事依施之意分付何如傳曰允
정조 22년
李海愚以刑曹言啓曰因忠淸道尤甚邑定配罪人別單書下洪州吳福哲泰安金泰得等輕罪放公州李仁千韓山金銀定林川郭成奉瑞山金德令泰安金弘哲金文成石命喆金快得金順門等限幾滿放兪聖得限已滿放方七突與首犯異放淸州吳得海移送原籍官充軍限滿後狀聞舒川宋三福平安道咸從府金大淳江東縣泰安金利龍咸鏡道德源府竝稍實西北移配金同伊京畿加平郡移配畿邑恩津朴險尙仁川府移配畿沿韓道贊黃海道兔山縣金昌億遂安郡竝移配海西事發關分付于該道道臣之意敢啓傳曰知道
정조 22년
李海愚以義禁府言啓曰忠淸道尤甚邑定配罪人別單判付內禮山鄭文在今旣限滿放送牙山黃道源放逐本鄕待限滿放送韓山宋時淵法已施矣放送依判下卽爲分付道臣事命下矣黃道源放送本鄕鄭文在宋時淵等竝卽放送事分付該道道臣之意敢啓傳曰知道
정조 22년
掌令尹寅基校理洪秀晩副校理金履載正言尹涵修撰洪受浩金履永副修撰李羲甲朴吉源啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上以下一行五字刀割答三司曰不允末五字刀割
정조 22년
掌令尹寅基正言尹涵啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司曰不允
정조 22년
掌令尹寅基啓曰請寢李汝節定配之命更令王府嚴覈取服施以當律措辭見上請崔進吉依律處斷措辭見上答府曰不允李汝節事亟停勿煩正言尹涵啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彛天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答院曰不允
정조 22년
戊午九月三十日辰時上御重熙堂藥房入診入侍時提調金載瓚副提調韓晩裕假注書李允謙記注官承膺祚記事官金履永以次進伏訖載瓚等曰數日間初寒稍緊聖體候若何上曰一樣矣載瓚等曰王大妃殿氣候何如上曰一樣矣載瓚等曰惠慶宮氣候何如上曰一樣矣載瓚等曰醫官閤外待令診察何如上曰置之仍命退諸臣以次退出
정조 22년
戊午九月三十日辰時上御重熙堂左承旨入侍時左承旨李肇源假注書李允謙記注官承膺祚記事官金履永以次進伏訖命書傳敎曰不呈肅單豈可入侍乎兼工曹判書鄭昌順推考肅拜後使之詣閤上曰有司堂上入侍賤臣承命出傳與有司堂上李書九偕入進伏上曰沁都留庫穀數當爲幾何書九曰留庫數合四萬八千二百石而雖未盡捧大米當爲萬石矣上曰來頭自戶曹若貸用則當無餘者矣書九曰已往京司之貸去者合爲十一萬石至今無一包還報今若自戶曹又爲貸來則想無餘存者矣上曰度支之來頭經紀未知何以爲之云耶書九曰向來關西米二萬石區劃事業已往復於箕伯許或以此爲經紀矣上曰卿亦於廟謨隨處留意可也仍命退諸臣以次退出
정조 22년
戊午九月三十日未時上御重熙堂軍士房承旨工曹判書同爲入侍時左承旨李肇源假注書李允謙記注官承膺祚記事官金履永兼工曹判書鄭昌順以次進伏訖上敎昌順曰今已肅拜當供職矣昌順曰臣若有一分供職之念則初何敢致勤飭敎乎上曰何必過引吏兵判旣已行公則一工判何不肅謝乎卿之所遭自上旣已昭釋無餘則工判非貴也自今例同朝廷之人則於卿豈不爲全而歸之之幸耶今番卿子之見漏於堂錄此非卿之之故耶昌順曰然矣臣之所自引者實非人言之爲懼也臣旣告休而又復束帶揚揚則其於重四維之政當如何臣之自堂下致位至此莫非造化之德而果無一毫攀附之力則殿下亦當俯燭矣臣之平生藉手惟是無隱二字若有夤緣扳附之累則人言之來亦無足怪臣亦不敢不以實事仰陳而臣旣無累而人之搆捏罔有紀極則以此情蹤寧欲拖綬於朝行之間乎臣之所自罪者本無張曲江之先見果與奸賊相知而已此亦臣罪而至於攀附之目則實所寃酷矣上曰何必更提乎仍命退諸臣以次退出
정조 22년
行都承旨韓晩裕坐左承旨李肇源坐右承旨李海愚坐左副承旨李翼晉坐右副承旨李文會坐直同副承旨鄭東觀坐直注書柳台佐病一員未差假注書李允謙仕李弘謙仕直事變假注書金就强仕
정조 22년
李肇源啓曰御營廳將官來言今日本廳軍兵日次私習云矣敢啓傳曰後日次爲之
정조 22년
傳于李翼晉曰禮房承旨入侍
정조 22년
傳于李文會曰史官三員待命騎馬三匹立之
정조 22년
李肇源啓曰今日救食時殿庭喧嘩旣不能禁戢近仗軍士恣行月臺上而又不察飭事極駭然當該入直兵曹堂上從重推考郞廳所當重勘而本院請推之外無他可施之罰何以爲之敢稟傳曰允郞廳汰去
정조 22년
傳于李海愚曰當該承旨竝推考
정조 22년
以工曹判書鄭昌順初度呈辭傳于韓晩裕曰宜令一伸之意筵敎有之許遞
정조 22년
以韓復衍囚單子判付內分揀放送爲良如敎
정조 22년
李肇源以都摠府言啓曰今日入直內三廳武兼禁軍及軍兵等當爲中日習射而日食齋戒相値不得爲之之意敢啓傳曰知道
정조 22년
李肇源以兵曹言啓曰今九月三十日立冬改火進上時宗廟署社稷署永禧殿永寧殿景慕宮毓祥宮宣禧宮依例改火奎章閣議政府承政院漢城府一體頒火之意敢啓傳曰知道
정조 22년
李海愚以義禁府言啓曰中官朴尙衍湖沿定配事承傳啓下矣朴尙衍全羅道光陽縣定配而以承傳內辭意具罪目依例發遣府書吏押送配所何如傳曰分揀
정조 22년
戊午十月初一日午時上御重熙堂軍士房承旨入侍時左承旨李肇源假注書李弘謙記注官金珍恪金景煥以次進伏訖上曰摘奸史官如已入來使之登筵也賤臣承命出傳假注書李允謙記注官承膺祚進伏上曰各司救食擧行果皆無頉乎允謙曰擧皆如儀而間有不設器械處矣上曰此豈或說乎不可置而勿論矣仍敎膺祚曰覽此收擧案則官員或有不爲進參者雖以敦寧府言之諸堂皆果進參乎膺祚曰獨都正一人進去矣上曰誠極駭然矣仍命書傳敎曰今日救食各司摘奸史官之回聞其所奏敦寧府體貌何如而以年老之下位都正李斌進去駭然甚矣判敦寧金持默施以不敍之典允謙曰救食法意何等敬愼而今日摘奸時司譯院則諉以殘司救食器械初不設置旣失整飭之儀亦欠馳奏之義事體所在極爲未安故敢此仰達矣上曰雖是殘司設器械載在通編則焉敢不爲乎提調衙門有異於有司堂上衙門則溺職之責不可無飭當該提擧竝遞差可也出擧條膺祚曰臣承命馳往摘奸於救食各司則皆整飭如儀而獨中學敎授不進訓導在外只有敎官一員待令而竝與書吏庫直而皆不知去處救食儀節全不成樣事體所在極爲駭然故敢此仰達矣上曰當該學敎授罷職可也出擧條命退諸臣以次退出
정조 22년
行都承旨李晩秀內閣直左承旨宋銓未肅拜右承旨察弘遠未肅拜左副承旨李海愚坐直右副承旨未差同副承旨李庚運坐直注書柳台佐病一員未差假注書李允謙仕直李弘謙仕事變假注書未差
정조 22년
李海愚啓曰明日宗廟冬享大祭齋戒相値視事頉稟之意敢啓傳曰知道
정조 22년
李海愚啓曰諸承旨持公事入侍事命下而六房無公事不得入侍之意敢啓傳曰知道
정조 22년
傳于李海愚曰都承旨入侍
정조 22년
傳于李海愚曰敬陵昌陵御製懸板黔嚴御製懸板聞已畢刻明日令戶曹堂上進詣懸揭以來事分付
정조 22년
以摠戎使望筒傳于李海愚曰姑勿出代其間壯勇大將兼察牌招聽傳敎
정조 22년
傳于李海愚曰今日刑判筵奏之後政院事尤爲駭惡不能禁戢之當該入直堂上拿問處之郞廳先汰後拿近來閽禁不飭以致院隷之犯禁者責在本兵判堂越俸一等專由於實注書之無形而然當該實注書畿沿定配以懲小官不畏法者之戒
정조 22년
傳于李海愚曰兵曹參知聞是差祭拿處置之以遞差捧傳旨令該曹口傳付軍職其代前望單子入之
정조 22년
兵曹參知前望單子入之閔昌爀落點
정조 22년
傳于李海愚曰發遣吏郞諸執事淸齋與否摘奸以來
정조 22년
兵曹口傳政事副護軍鄭東觀
정조 22년
兵曹口傳政事副護軍李翊模
정조 22년
傳于李海愚曰同副承旨許遞前望單子入之待下批牌招察任
정조 22년
傳于李海愚曰承旨前望單子入之房仍都承旨爲禮房禮房牌招入直
정조 22년
承旨前望單子入之李晩秀宋銓李庚運落點
정조 22년
李海愚啓曰臣與右副承旨李翼晉伴直矣纔已罷職伴直無人同副承旨李庚運卽爲牌招何如傳曰允
정조 22년
以京畿監司李在學啓本翼陵補土處皆已完築緣由馳啓事傳于李海愚曰秋植果若春植之易爲着根乎來春更爲考其勤慢而明日戶堂奉命時爲先遍審形止回奏
정조 22년
以全羅監司李得臣狀啓民庫營卜定寺奴婢等蘇救之方着意擧行形止馳啓事傳于李海愚曰似此前例板狀啓不欲酬應實效之及民不係於祗受狀啓此狀啓還下送更以雜役條一事一夫受弊或有登徹雖於年久之後罪在時道伯如欲復登前陛使之自量措處
정조 22년
李海愚以兵曹言啓曰去秋三朔能麽兒考講時都摠府經歷柳相默崔祥岳都事李有協訓鍊院僉正元道英判官尹心輝主簿柳豐逵許㶏武臣兼宣傳官南燦鄭魯誠李應俊吳大晉金時弼守門將金有玉金聲俊軍器寺僉正李禮培等一次不通都摠府經歷孔賢德訓鍊院判官申惠周主簿金麗行武臣兼宣傳官金應瑞金時顯鄭亮元金光德李東述李周百部將金履玉趙處仁金尙埰守門將桂一恒李觀德軍器寺僉正曺慶信造紙署別提李鎭忠等二次不通訓鍊院正尹孝儉三次不通竝依定式從重推考何如傳曰允
정조 22년
李海愚啓曰今十月初一日本營諸將官射會單子判付內兩班善騎將餒於射十巡只射二矢乎直所旣有射場則何苦不射乎明日令入直堂上更試十巡未滿四矢汰去以懲年少武弁怠慢之習事命下矣謹依判付內辭意令本營入直把摠李光燮監試柳葉箭十巡更爲試取則十六矢得中矣敢啓傳曰知道
정조 22년
江原監司洪仁浩啓曰伏以臣之得有身家備數簪紳秋毫皆殿下賜耳迷途冥行而惟殿下拯濟之少與多仇而惟殿下庇覆之通籍二十餘年頻叨近列猥玷卿班生成殆過於顧復分寸非籍於吹噓凡今在廷之臣孰非造化罏鞴中物而若其荷天地莫量之仁沐雨露遍被之澤則夫孰有如臣者比哉伏況邇年以來老父休致榮極懸車迷弟歸養願叶解紱有籲必從無往非恩闔門攢祝惟思涓埃之圖報榮道進取實非夢寐之期想千萬不自意東臬新命忽及臣身臣手奉除書且惶且驚誠不知措躬之所也臣之本末長短淵鑑所燭顧安敢支辭自列反涉瀆屑而第念臣不揆素門弱植妄擬信心直行獨立無朋仰戴惟天只以奔走竭蹶之義欲酬生死骨肉之恩有除輒膺他不暇顧群忌衆咻飽閱支離而若保如傷輒煩宸念臣是何人叨恩至斯每一思惟感極而涕今又官榮刺史任隆方面則以小器而膺重擔固屬私憂駭物情而玷聖簡夫豈細故噫臣雖愚拙亦有常情誠伸烏哺仰副錫類之念地是桑鄕堪詑晝錦之榮則豈不誠至願大幸而猶此逡巡踧踖不敢爲冒膺之計者誠有自量之熟尤切過分之懼故耳竊想日月之明亦必照燭而矜念之矣至於藩任之責重旬宣營務之職兼軍民自是辭藩者例語而今臣所陳亶非飾讓則亦何敢循例費辭重自陷於不誠之科哉玆敢冒入文字仰瀆崇嚴伏乞聖明特垂鑑諒俯軫肝膈之懇亟賜鞶帶之遞以重官方以安私分千萬幸甚臣無任云云答曰省疏具悉卿其勿辭往欽哉
정조 22년
司諫柳畊掌令尹寅基校理洪秀晩副校理趙得永金履載修撰洪受浩金履永副修撰李羲甲朴吉源啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謀英烈卓越百王昭垂萬世者也惟其梟獍之性鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻㦧毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相貫者此而置之則又不知幾箇凶賊接跡而起籍爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺懍然乃於頃者伏承傳敎下者罪人之不在黜置之所果是直的矣其爲驚心痛骨當復如何還發配所之啓幸蒙允兪出置城外之命遽又繼下使亘古所無之劇逆自同無故任便居住於城闉咫尺之地此何刑政此何擧措神人之憤鬱由是益激宗社之憂虞從此轉深三尺至嚴一刻難貸請寢罪人鄭致達妻出置城外之命依前還發配所亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者惟大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以曳輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後六字刀削凶謀逆節及今益彰擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據勻軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耇輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積至於前後凶逆之十六字刀削姻附賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律夫施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典十一行刀削答三司曰不允六字刀削
정조 22년
司諫柳畊掌令尹寅基啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬古台府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕類沮遏代聽之逆皆其部曲故亂本凶圖甚於耇輝師興究其情節已是萬戮猶輕而及其賊吉之招出後凶言逆節尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之招而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡而且太甲桐宮之說果與諸賊酬酢展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種快施邦刑獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書倂皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有撃錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容蹔緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑噫以國榮之亘萬古所無之窮凶劇逆而得保首領臥斃牖下朝政之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵日恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其默退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌一行二字刀削凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥四字刀削已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰而況渠六字刀削逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討快行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖八字刀削鉤覈之路惟在此賊之盤問而半夜特敎出付縣獄獄體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆種杜後患之道殄之減之不容少忽而今此好石之以年未滿循例爲奴者揆以邦憲萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之色章奏之上力遏邦慶二字酬酢之間牢諱慶忭等語公座稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦法在所必鞫今此島棘之典可謂失之太輕噫彼逆宇以凶喆之子藉其氣勢罔念喣濡之恩益肆跳踉之心擬帥市恩之計旣極陰祕荷杖偸鈴之態不忍正視其所負犯不一而足乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭八字刀削與同死生之說旣已遲晩顧瞻他日之計明白納招甚至干涉善復自至當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到胡界旋從迃路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼者哉請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法噫嘻痛矣亂臣賊子從古何限而豈有若九宗之窮凶極惡至妖絶㦧者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參訂明白偏黨二字之說帳前之納招凶獰人臣之以偏黨事君前後凶逆所未發之語而此賊之肆然發口抑何心腸屢次共招之罔測不道至於此極則此誠古之莽卓之所未嘗有而今之夏瑮之所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞之者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沬飮疾聲嚴討而渠乃身居臺職忽稱癩狂之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而旣得承款未及正法致使往牒所無之極逆大憝徑先致斃於獄中輿情之憤惋固不可言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請物故罪人九宗亟施孥籍之典答兩司曰不允
정조 22년
掌令尹寅基啓曰守令之職卽所以體九重分憂之念任百里牧民之責而刑杖之具皆用較定之制者寔出於我聖上好生之德意也苟或有枉法殺人則其罪罔赦而今此昌原府二十五人殺死之事何其酷也何其冤也噫彼李汝節以遐方卑微之類荷聖明拂拭之恩屢典郡邑不思圖報殘虐貪饕卽其平生伎倆而及叨南邑益肆暴虐數年之內擅殺人命若是夥然其中亦多有至慘而至冤者則其心之忍胡至於此噫殺人者死其律至嚴一人猶然況此近三十之多乎其蔑法戕人之罪不可歸之於因公邂逅之科今若以官長之故不用當施之律只行編配之典則無辜之冤無可雪之道償命之法無可用之地矣請寢李汝節定配之命更令王府嚴覈取服施以當律今於疎決中杆城獄囚崔進吉發配之命竊有所覆難者蓋進吉之刃刺梃打致命於當夜者實因丁寧詞證俱備參考獄案無一可疑之端而只緣其時道臣之不拘日次而督取考覆有乖審克之道故特以無於法之致輒付傅之生之典道臣之違例栲訊捧其遲晩者固不可謂無失而但正犯結案之招一如檢庭納供之辭則必其實狀如是故前後無異辭而終至於納侤耳此不可輕議原恕而今於結案已成之後遽爾從輕則其在象刑之義反有欠焉請崔進吉依律處斷答府曰不允
정조 22년
司諫柳畊啓曰罪人克觀以妖任之同氣凶謀逆節爛漫同參而嚴訊之下抵賴不服未克究覈未及承款王章莫伸輿憤莫洩請金甲島爲奴罪人克觀更令王府嚴鞫得情快正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍輕斃則孥戮之法其將不施乎罪在罔赦事關後斃請逆賊尙魯亟施孥戮之典噫世道日下人心陷溺至於姜彝天輩出而亦一變怪也姜彝天則本以妖邪之性薄有啁啾之技剽取稗官浮淫之辭幻出市徒佻儇之態招誘遠近而或以術藝相衒糾結黨與而輒以標號相加騙取貨物旨意閃忽假設謊怪之事煽動妖誕之說而敢於顯露之餘反爲拔足之計前後情狀節節巧惡而如金履白誕妄陰邪之類又從以趨附使令之不暇托爲師弟而傳播邪說誘引徒黨而慫慂奸計京鄕焉出沒而甘作倀鬼晝宵焉綢繆而聽其指嗾其他至妖至邪之情殆有浮於彝天至於金鑢本以憸邪之徒投入奸陰之藪招呼容接爛漫同歸往復𧬈訿視若同胞者渠去來和應互相連肚者渠及夫發告之共議益見情跡之難掩與彝天一而二二而一者也伏惟大明中天物無遁形而特推欲竝生之化俾躋咸與新之域有此酌處之命而第念渠輩雖以幺麽白徒而亦簪纓之裔也其詖淫之所漸染心術之所陷溺始若誘人而餂貨轉至捏妖而煽訛一此不止實有方來難言之慮在聖人辟以止辟之政決不可不嚴杜其漸以示生道殺人之義而不由王府徑付秋曹已是失刑之大者且未及窮覈遽爾發配妖黨何以知畏民志何以底定請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌答院曰不允